สวัสดีค่ะ พอดีดิฉันเพิ่งเริ่มทานยาคุมเมื่อเดือนก่อนค่ะ หมดแผงแรกประจำเดือนมาแล้วค่ะ ตอนนี้ทานแผงที่ 2 มาได้ 10 เม็ดแล้ว ทำไมยังมีอาการเหมือนช่วงตกไข่อยู่เลยคะ? มันผิดปกติรึป่าว (ปกติเป็นคนประจำเดือนขาดบ่อยๆ ปวดท้องประเดือนมากทุกเดือนก่อนกินยาคุม) เป็นแบบนี้ ยาคุมจะมีประสิทธิภาพมากพอที่จะคุมกำเนิดรึป่าวคะ? ตั้งแต่เริ่มกินยาคุมมายังไม่เคยมีเพศสัมพันธ์กับแฟนเลยค่ะ เพราะกังวลเรื่องประสิทธิภาพของยาคุม
สวัสดีค่ะ หากทานยาคุมกำเนิดแผงแรกครบ 28 เม็ดไปแล้ว และได้มีประจำเดือนมาไปแล้ว ก็ถือว่าปกติ และแสดงว่าไม่ได้มีการตั้งครรภ์เกิดขึ้นค่ะ และหากได้ทานยาคุมแผงที่ 2 ต่อทันทีเมื่อแผงแรกหมด การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ และหากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะส่วนอาการที่กล่าวว่าเหมือนช่วงไข่ตกนั้น หากหมายถึงมีอาการตกขาว ปวดท้องน้อย เจ็บเต้านม ปวดหัว เวียนหัว คลื่นไส้ เป็นต้น ก็อาจเป็นอาการที่เกิดจากผลข้างเคียงของยาคุมกำเนิดได้ค่ะ ไม่ได้อันตรายอะไร ซึ่งส่วนใหญ่ก็จะค่อยดีขึ้นไปได้เอง ดังนั้น ควรสังเกตอาการไปก่อนค่ะ